Diari Oficial de la Generalitat Valenciana


Sumari del DOGV 4533, del 30-06-2003 (2003/7884)

DECRET 81/2003, de 27 de juny, del Consell de la Generalitat, pel qual establix l'estructura orgànica de les conselleries de l'administració de la Generalitat
--------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2003/06/27/81/dof/vci/html**

### Dades del document

Número de DOGV
:   4533

Data del DOGV
:   30-06-2003

Secció del DOGV
:   I. DISPOSICIONS GENERALS

Número del document
:   2003/7884


Data del document
:   27-06-2003

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Govern Valencià
    * Conselleria de Presidència
    * Conselleria Economia, Hisenda i Ocupació
    * Conselleria Justícia i Administracions Públiques
    * Conselleria Infraestructures i Transport
    * Conselleria Cultura, Educació i Esport
    * Conselleria de Sanitat
    * Conselleria Indústria, Comerç i Turisme
    * Conselleria Agricultura, Pesca i Alimentació
    * Conselleria Territori i Vivenda
    * repartiment de competències
    * competència administrativa
    * legislació
    * administració regional

DECRET 81/2003, de 27 de juny, del Consell de la Generalitat, pel qual establix l'estructura orgànica de les conselleries de l'administració de la Generalitat. [2003/7884]
  
Una vegada iniciada la VI legislatura de les Corts Valencianes, i havent constituït el Consell de la Generalitat, es considera necessari adoptar les mesures oportunes de caràcter normatiu per a configurar l'estructura de l'administració de la Generalitat.
  
El Consell de la Generalitat, en funció del que disposen l'Estatut d'Autonomia de la Comunitat Valenciana i la Llei de Govern Valencià, i com a exponent de la potestat autoorganitzativa, té atribuïda la facultat d'establir la regulació reglamentària de l'organització de l'administració de la Generalitat.
  
L'article 74 de la Llei de Govern Valencià recull la possibilitat de crear secretaries autonòmiques que són definides com a òrgans superiors dels departaments que actuen sota la dependència directa dels seus màxims responsables.
  
En el present moment, es considera necessari instaurar en l'estructura de les conselleries estos òrgans superiors per tal de racionalitzar i diversificar les tasques de gestió pròpies de cada departament, coadjuvant tot això a possibilitar una millora en el funcionament de l'administració.
  
D'acord amb estos criteris, el present decret permet l'establiment de l'estructura organitzativa bàsica de l'administració de la Generalitat, creant les secretaries autonòmiques i els centres directius que s'han considerat necessaris d'acord amb les matèries assignades a cada departament.
  
En virtut d'això, fent ús de les atribucions conferides en l'article 69 de la Llei de Govern Valencià, a proposta del president de la Generalitat, i amb la deliberació prèvia del Consell de la Generalitat, en la reunió del dia 27 de juny de 2003.
  
DECRETE
  
TÍTOL I
  
Conselleria de Presidència
  
Article 1. Del conseller
  
El conseller de Presidència és l'autoritat jeràrquica superior del departament.
  
Article 2. Dels òrgans superiors i del nivell directiu
  
Sota l'autoritat del conseller, la Conselleria de Presidència està integrada pels òrgans superiors i centres directius següents:
  
- Secretaria Autonòmica de Relacions amb l'Estat i amb la Unió.
  
- Secretaria Autonòmica de Comunicació.
  
- Sotssecretaria.
  
- Direcció General de Cooperació al Desenvolupament i Relacions Externes.
  
- Delegació de la Comunitat Valenciana a Madrid.
  
- Delegació de la Comunitat Valenciana a Brussel·les.
  
- Direcció General de Relacions amb les Corts i Secretariat del Govern.
  
- Direcció General de Relacions Informatives.
  
- Direcció General de Promoció Institucional.
  
- Gabinet Jurídic de la Generalitat.
  
Article 3. De la Secretaria Autonòmica de Relacions amb l'Estat i amb la Unió
  
La Secretaria Autonòmica de Relacions amb l'Estat i amb la Unió exercirà les funcions que li atribuïx l'article 74 de la Llei de Govern Valencià en matèria de relacions del Consell i l'administració de la Generalitat amb l'administració general de l'estat, amb els organismes de la Unió Europea i amb organitzacions interregionals i internacionals, i amb les Corts Valencianes.
  
Article 4. Del nivell directiu de la Secretaria Autonòmica de Relacions amb l'Estat i amb la Unió
  
La Secretaria Autonòmica de Relacions amb l'Estat i amb la Unió es compon dels òrgans següents:
  
- Direcció General de Cooperació al Desenvolupament i Relacions Externes. Exercirà les funcions en matèria de cooperació al desenvolupament, relacions amb organismes de la Unió Europea, organitzacions interregionals i internacionals, amb l'administració general de l'estat i comunitats autònomes.
  
- Delegació de la Comunitat Valenciana a Madrid.
  
- Delegació de la Comunitat Valenciana a Brussel·les.
  
- Direcció General de Relacions amb les Corts i Secretariat del Govern. Portarà a terme les funcions en matèria de relació i coordinació del Consell de la Generalitat amb les Corts Valencianes i el secretariat del govern.
  
Article 5. De la Secretaria Autonòmica de Comunicació
  
La Secretaria Autonòmica de Comunicació exercirà les funcions que li atribuïx l'article 74 de la Llei de Govern Valencià en matèria de relacions amb els mitjans de comunicació social, publicitat institucional, anuncis oficials i imatge de la Generalitat.
  
Article 6. Del nivell directiu de la Secretaria Autonòmica de Comunicació
  
La Secretaria Autonòmica de Comunicació es compon dels òrgans següents:
  
- Direcció General de Relacions Informatives. Assumix les funcions en matèria de política informativa.
  
- Direcció General de Promoció Institucional. Assumix les funcions relatives a imatge institucional i campanyes publicitàries de la Generalitat.
  
Article 7. De la Sotssecretaria
  
Sota la dependència directa del conseller de Presidència, la Sotssecretaria assumix les funcions establides en l'article 75 de la Llei de Govern Valencià.
  
De la Sotssecretaria depén el Gabinet Jurídic de la Generalitat les funcions del qual són establides en el Decret 27/2001, de 30 de gener, d'Organització i Règim de Funcionament dels Servicis Jurídics de la Generalitat.
  
TÍTOL II
  
Conselleria d'Economia, Hisenda i Ocupació
  
Article 8. Del conseller
  
El conseller d'Economia, Hisenda i Ocupació és l'autoritat jeràrquica superior del departament.
  
Article 9. Dels òrgans superiors i del nivell directiu
  
Sota l'autoritat del conseller, la Conselleria d'Economia, Hisenda i Ocupació està integrada pels òrgans superiors i centres directius següents:
  
- Secretaria Autonòmica d'Economia i Pressuposts.
  
- Secretaria Autonòmica d'Ocupació.
  
- Sotssecretaria.
  
- Direcció General de Pressuposts i Despeses.
  
- Direcció General de Tributs.
  
- Direcció General d'Economia.
  
- Direcció General de Coordinació de Projectes.
  
- Intervenció General.
  
- Direcció General de Treball i Seguretat Laboral.
  
Article 10. De la Secretaria Autonòmica d'Economia i Pressuposts
  
La Secretaria Autonòmica d'Economia i Pressuposts exercirà les funcions que li atribuïx l'article 74 de la Llei de Govern Valencià en matèria de política pressupostària, de despesa pública i tributària, així com planificació de l'activitat econòmica.
  
Article 11. Del nivell directiu de la Secretaria Autonòmica d'Economia i Pressuposts
  
La Secretaria Autonòmica d'Economia i Pressuposts es compon dels òrgans següents:
  
- Direcció General de Pressuposts i Despeses. Exercirà les funcions en matèria de política pressupostària, de despesa pública i tresoreria.
  
- Direcció General de Tributs. Exercirà les funcions relatives a ingressos, recaptació, gestió i inspecció de tributs i la resta de matèries d'índole fiscal.
  
- Direcció General d'Economia. Exercirà les funcions relatives a fons europeus i programació del sector públic valencià.
  
- Direcció General de Coordinació de Projectes. Portarà a terme la coordinació i el seguiment dels grans projectes tecnologicoculturals impulsats pel Consell de la Generalitat.
  
- Intervenció General. Exercirà les funcions establides en el títol III del Text Refós de la Llei d'Hisenda Pública de la Generalitat.
  
Article 12. De la Secretaria Autonòmica d'Ocupació
  
La Secretaria Autonòmica d'Ocupació exercirà les funcions que li atribuïx l'article 74 de la Llei de Govern Valencià en matèria de treball, foment d'ocupació, mediació en el mercat de laboral, formació professional tant ocupacional com contínua i seguretat laboral.
  
La Secretaria Autonòmica d'Ocupació té atribuïdes les funcions de la direcció general del Servici Valencià d'Ocupació i Formació.
  
Article 13. Del nivell directiu de la Secretaria Autonòmica d'Ocupació
  
De la Secretaria Autonòmica d'Ocupació dependrà la Direcció General de Treball i Seguretat Laboral que exercirà les funcions en matèria de treball, salut laboral, conciliació laboral, inspecció de treball i Registre de Cooperatives.
  
Article 14. De la Sotssecretaria
  
Sota la dependència directa del conseller d'Economia, Hisenda i Ocupació, la Sotssecretaria assumix les funcions establides en l'article 75 de la Llei de Govern Valencià, així com les funcions inherents al Patrimoni de la Generalitat.
  
TÍTOL III
  
Conselleria de Justícia i Administracions Públiques
  
Article 15. Del conseller
  
El conseller de Justícia i Administracions Públiques és l'autoritat jeràrquica superior del departament.
  
Article 16. Dels òrgans superiors i del nivell directiu
  
Sota l'autoritat del conseller, la Conselleria de Justícia i Administracions Públiques està integrada pels òrgans superiors i centres directius següents:
  
- Secretaria Autonòmica de Justícia i Interior.
  
- Secretaria Autonòmica d'Administracions Públiques.
  
- Sotssecretaria.
  
- Direcció General de Justícia.
  
- Direcció General d'Interior.
  
- Direcció General d'Administració Autonòmica.
  
- Direcció General d'Administració Local.
  
- Delegacions territorials.
  
Article 17. De la Secretaria Autonòmica de Justícia i Interior
  
La Secretaria Autonòmica de Justícia i Interior exercirà les funcions que li atribuïx l'article 74 de la Llei de Govern Valencià en matèria de relacions amb els òrgans judicials de la Comunitat Valenciana i la resta de competències relatives a justícia, emergència i interior.
  
Article 18. Del nivell directiu de la Secretaria Autonòmica de Justícia i Interior
  
La Secretaria Autonòmica de Justícia i Interior es compon dels òrgans següents:
  
- Direcció General de Justícia. Té atribuïdes les relacions amb la justícia.
  
- Direcció General d'Interior. Té atribuïdes les competències en matèria d'emergències i gestió de la unitat del cos de policia adscrita a la Comunitat Valenciana.
  
Article 19. De la Secretaria Autonòmica d'Administracions Públiques
  
La Secretaria Autonòmica d'Administracions Públiques exercirà les funcions que li atribuïx l'article 74 de la Llei de Govern Valencià en matèria de funció pública, inspecció general de servicis i administració local.
  
Article 20. Del nivell directiu de la Secretaria Autonòmica d'Administracions Públiques
  
La Secretaria Autonòmica d'Administracions Públiques es compon dels òrgans següents:
  
- Direcció General d'Administració Autonòmica. Exercirà les competències en matèria de funció pública, organització administrativa, modernització i innovació tecnològica de l'administració de la Generalitat i inspecció general de servicis.
  
- Direcció General d'Administració Local. Exercirà les funcions relatives a l'estudi, informe i resolució dels assumptes referits al règim jurídic, personal, organització, béns i servicis de les entitats locals i organització territorial.
  
Article 21. De la Sotssecretaria
  
Sota la dependència directa del conseller de Justícia i Administracions Públiques, la Sotssecretaria assumix les funcions establides en l'article 75 de la Llei de Govern Valencià.
  
De la Sotssecretaria depenen les delegacions territorials.
  
TÍTOL IV
  
Conselleria d'Infraestructures i Transport
  
Article 22. Del conseller
  
El conseller d'Infraestructures i Transport és l'autoritat jeràrquica superior del departament.
  
Article 23. Dels òrgans superiors i del nivell directiu
  
Sota l'autoritat del conseller, la Conselleria d'Infraestructures i Transport està integrada pels òrgans superiors i centres directius següents:
  
- Secretaria Autonòmica d'Infraestructures.
  
- Secretaria Autonòmica de Telecomunicacions i Societat de la Informació.
  
- Sotssecretaria.
  
- Direcció General d'Obres Públiques.
  
- Direcció General de Ports i Costes.
  
- Centre de Desenvolupament Marítim de la Generalitat Valenciana.
  
- Direcció General d'Energia.
  
- Direcció General d'Arquitectura.
  
- Direcció General de Transports.
  
- Direcció General de Telecomunicacions i Investigació.
  
Article 24. De la Secretaria Autonòmica d'Infraestructures
  
La Secretaria Autonòmica d'Infraestructures exercirà les funcions que li atribuïx l'article 74 de la Llei de Govern Valencià en matèria d'impuls i desenvolupament de la xàrcia viària autonòmica, i de la infraestructura hidràulica d'interés general comunitari.
  
Article 25. Del nivell directiu de la Secretaria Autonòmica d'Infraestructures
  
La Secretaria Autonòmica d'Infraestructures es compon dels òrgans següents:
  
- Direcció General d'Obres Públiques. Exercirà les funcions en matèria de planificació, construcció, gestió i explotació de la xàrcia viària autonòmica i de la infraestructura hidràulica d'interés general comunitària.
  
- Direcció General de Ports i Costes. Exercirà les funcions en matèria de planificació i construcció dels ports que no siguen d'interés general de l'Estat ubicats a la Comunitat Valenciana; ordenació del litoral i la tutela de la zona de servitud de protecció de costes.
  
- Centre de Desenvolupament Marítim de la Generalitat Valenciana.
  
- Direcció General d'Energia. Té atribuïdes les funcions de la direcció de l'Agència Valenciana de l'Energia i al seu torn exercirà les funcions en matèria d'elaboració, gestió i execució d'actuacions per al desenvolupament i foment del sector energètic.
  
- Direcció General d'Arquitectura. Exercirà les funcions en matèria de planificació i desenvolupament de les actuacions pròpies i concertades en matèria d'arquitectura, infraestructura, actuacions urbanes, patrimoni arquitectònic i urbà, equipaments i sòl; planificació i desenvolupament de la infraestructura de qualitat en l'edificació.
  
- Direcció General de Transports. Exercirà les funcions de planificació, coordinació i execució de l'oferta intermodal de transport a la Comunitat Valenciana.
  
Article 26. De la Secretaria Autonòmica de Telecomunicacions i Societat de la Informació
  
La Secretaria Autonòmica de Telecomunicacions i Societat de la Informació exercirà les funcions que li atribuïx l'article 74 de la Llei de Govern Valencià en matèria de planificació i foment de la incorporació de la Comunitat Valenciana a la societat de la informació i ordenació i impuls del desenvolupament de les telecomunicacions.
  
Article 27. Del nivell directiu de la Secretaria Autonòmica de Telecomunicacions i Societat de la Informació
  
La Secretaria Autonòmica de Telecomunicacions i Societat de la Informació es compon de l'òrgan següent:
  
- Direcció General de Telecomunicacions i Investigació. Exercirà les funcions en matèria de coordinació i desenvolupament de les telecomunicacions, dels sistemes d'informació i d'atenció al ciutadà en l'àmbit de la Generalitat; desenvolupament de les actuacions en matèria de telecomunicacions i societat de la informació en l'àmbit de la Comunitat Valenciana.
  
Article 28. De la Sotssecretaria
  
Sota la dependència directa del conseller d'Infraestructures i Transport, la Sotssecretaria assumix les funcions establides en l'article 75 de la Llei de Govern Valencià.
  
TÍTOL V
  
Conselleria de Cultura, Educació i Esport
  
Article 29. Del conseller
  
El conseller de Cultura, Educació i Esport és l'autoritat jeràrquica superior del departament.
  
Article 30. Dels òrgans superiors i del nivell directiu
  
Sota l'autoritat del conseller, la Conselleria de Cultura, Educació i Esport està integrada pels òrgans superiors i centres directius següents:
  
- Secretaria Autonòmica d'Educació.
  
- Secretaria Autonòmica de Cultura.
  
- Secretaria Autonòmica d'Esport.
  
- Sotssecretaria.
  
- Direcció General d'Ensenyament.
  
- Direcció General d'Universitats i Investigació.
  
- Direcció General de Personal Docent.
  
- Direcció General del Llibre i Biblioteques.
  
- Direcció General de Política Lingüística i Patrimoni Cultural Valencià.
  
- Direcció General de Règim Econòmic.
  
- Direcció General d'Arxius i Innovació Tecnològica.
  
Article 31. De la Secretaria Autonòmica d'Educació
  
La Secretaria Autonòmica d'Educació exercirà les funcions que li atribuïx l'article 74 de la Llei de Govern Valencià en matèria de política d'ensenyament, universitats, investigació i personal docent.
  
Article 32. Del nivell directiu de la Secretaria Autonòmica d'Educació
  
La Secretaria Autonòmica d'Educació es compon dels òrgans següents:
  
- Direcció General d'Ensenyament. Exercirà les funcions en matèria de centres docents i servicis educatius, ordenació acadèmica, innovació educativa, Educació Preescolar, Educació Primària, Educació Secundària Obligatòria, Batxillerat, Formació Professional, ensenyaments de règim especial i formació del professorat dels nivells educatius esmentats.
  
- Direcció General d'Universitats i Investigació. Exercirà les funcions en matèria de proposta, avaluació i execució de la política universitària i de foment i desenvolupament de la investigació.
  
- Direcció General de Personal Docent. Exercirà les funcions en matèria de proposta i execució de la política de personal docent de la conselleria.
  
Article 33. De la Secretaria Autonòmica de Cultura
  
La Secretaria Autonòmica de Cultura exercirà les funcions que li atribuïx l'article 74 de la Llei de Govern Valencià en matèria de proposta i execució de la política cultural relativa a teatre, música, cine, exposicions i museus; llibre, biblioteques; política lingüística i patrimoni cultural valencià.
  
Article 34. Del nivell directiu de la Secretaria Autonòmica de Cultura
  
La Secretaria Autonòmica de Cultura es compon dels òrgans següents:
  
- Direcció General del Llibre i Biblioteques. Exercirà les funcions en matèria de polítiques de foment del llibre i la lectura i gestió de biblioteques.
  
- Direcció General de Política Lingüística i Patrimoni Cultural Valencià. Exercirà les funcions en matèria de promoció, normalització i ús del valencià en col·laboració amb l'Acadèmia Valenciana de la Llengua; conservació, protecció, enriquiment, restauració i difusió del patrimoni cultural valencià, tant de moble com d'immoble.
  
Article 35. De la Secretaria Autonòmica d'Esport
  
La Secretaria Autonòmica d'Esport exercirà les funcions que li atribuïx l'article 74 de la Llei de Govern Valencià en matèria de política de promoció i foment de l'esport i relacions amb les entitats esportives.
  
Article 36. De la Sotssecretaria
  
1. Sota la dependència directa del conseller de Cultura, Educació i Esport, la Sotssecretaria assumix les funcions establides en l'article 75 de la Llei de Govern Valencià.
  
2. De la Sotssecretaria depenen els òrgans directius següents:
  
- Direcció General de Règim Econòmic. Exercirà les funcions en matèria de gestió patrimonial, planificació i gestió econòmica de la conselleria i redacció i execució de projectes d'obres i instal·lacions.
  
- Direcció General d'Arxius i Innovació Tecnològica. Exercirà les funcions en matèria de manteniment i digitalització de tots els arxius de la Generalitat i Arxiu del Regne; potenciació, desenvolupament i aplicació de les noves tecnologies en l'àmbit de l'educació, la cultura i l'esport.
  
TÍTOL VI
  
Conselleria de Sanitat
  
Article 37. Del conseller
  
El conseller de Sanitat és l'autoritat jeràrquica superior del departament.
  
Article 38. Dels òrgans superiors i del nivell directiu
  
Sota l'autoritat del conseller, la Conselleria de Sanitat està integrada pels òrgans superiors i centres directius següents:
  
- Secretaria Autonòmica per a l'Agència Valenciana de la Salut.
  
- Sotssecretaria.
  
- Direcció General de Recursos Humans.
  
- Direcció General de Recursos Econòmics.
  
- Direcció General d'Assistència Sanitària.
  
- Direcció General d'Atenció a la Dependència.
  
- Direcció General de Farmàcia i Productes Sanitaris.
  
- Direcció General de Qualitat i Atenció al Pacient.
  
- Direcció General de Salut Pública.
  
- Direcció General d'Ordenació, Avaluació i Investigació Sanitària.
  
Article 39. De la Secretaria Autonòmica per a l'Agència Valenciana de la Salut
  
La Secretaria Autonòmica per a l'Agència Valenciana de la Salut exercirà les funcions que li atribuïx l'article 74 de la Llei de Govern Valencià.
  
Article 40. Del nivell directiu de la Secretaria Autonòmica per a l'Agència Valenciana de la Salut
  
La Secretaria Autonòmica per a l'Agència Valenciana de la Salut es compon dels òrgans següents:
  
- Direcció General de Recursos Humans. Exercirà les funcions en matèria de gestió i tramitació dels assumptes relatius a personal, registre, processos de selecció i assessorament jurídic.
  
- Direcció General de Recursos Econòmics. Exercirà les funcions en matèria de gestió econòmica i comptable, expedients de contractació i processos de contractació i aprovisionament de productes i servicis.
  
- Direcció General d'Assistència Sanitària. Exercirà les funcions en matèria de gestió de centres sanitaris, recursos assistencials, equipament, concerts i convenis.
  
- Direcció General d'Atenció a la Dependència. Exercirà les funcions en matèria de política sociosanitària, drogodependències i salut mental.
  
- Direcció General de Farmàcia i Productes Sanitaris. Exercirà les funcions en matèria de planificació de recursos farmacèutics, i racionalització de l'ús del medicament.
  
- Direcció General de Qualitat i Atenció al Pacient. Exercirà les funcions en matèria de valoració del nivell de satisfacció del pacient i detecció d'àrees de millora.
  
Article 41. De la Sotssecretaria
  
1. Sota la dependència directa del conseller de Sanitat, la Sotssecretaria assumix les funcions establides en l'article 75 de la Llei de Govern Valencià.
  
2. De la Sotssecretaria depenen els òrgans directius següents:
  
- Direcció General de Salut Pública. Exercirà les funcions en matèria de vigilància epidemiològica, seguretat alimentària, programes de salut, salut laboral, salut maternoinfantil i Pla Autonòmic de SIDA.
  
- Direcció General d'Ordenació, Avaluació i Investigació Sanitària. Exercirà les funcions en matèria d'autorització, obertura i registre de centres sanitaris, inspecció de centres, servicis, unitats i establiments sanitaris, públics i privats; investigació i informació i avaluació externa de l'activitat sanitària.
  
TÍTOL VII
  
Conselleria d'Indústria, Comerç i Turisme
  
Article 42. Del conseller
  
El conseller d'Indústria, Comerç i Turisme és l'autoritat jeràrquica superior del departament.
  
Article 43. Dels òrgans superiors i del nivell directiu
  
Sota l'autoritat del conseller, la Conselleria d'Indústria, Comerç i Turisme està integrada pels òrgans superiors i centres directius següents:
  
- Secretaria Autonòmica d'Indústria i Comerç.
  
- Secretaria Autonòmica de Turisme.
  
- Sotssecretaria.
  
- Direcció General d'Indústria i Investigació Aplicada.
  
- Direcció General de Comerç i Consum.
  
- Direcció General d'Exportació.
  
Article 44. De la Secretaria Autonòmica d'Indústria i Comerç
  
La Secretaria Autonòmica d'Indústria i Comerç exercirà les funcions que li atribuïx l'article 74 de la Llei de Govern Valencià en matèria d'indústria, mineria, metrologia, artesania, investigació aplicada, comerç i consum.
  
Article 45. Del nivell directiu de la Secretaria Autonòmica d'Indústria i Comerç
  
La Secretaria Autonòmica d'Indústria i Comerç es compon dels òrgans següents:
  
- Direcció General d'Indústria i Investigació Aplicada. Exercirà les funcions en matèria de normalització, homologació, qualitat i seguretat industrial, metrologia, registre d'establiments industrials, mineria, artesania, investigació aplicada i innovació tecnològica.
  
- Direcció General de Comerç i Consum. Exercirà les funcions en matèria d'ordenació, reglamentació i control d'activitat comercial i de tots aquells aspectes relacionats amb la comercialització.
  
- Direcció General d'Exportació. Exercirà les funcions en matèria de defensa de sectors productius en l'exterior tant en competència deslleial com en promoció comercial.
  
Article 46. De la Secretaria Autonòmica de Turisme
  
La Secretaria Autonòmica de Turisme exercirà les funcions que li atribuïx l'article 74 de la Llei de Govern Valencià en matèria de control i supervisió de l'activitat i funcionament de l'Agència Valenciana de Turisme i política turística.
  
Article 47. De la Sotssecretaria
  
Sota la dependència directa del conseller d'Indústria, Comerç i Turisme, la Sotssecretaria assumix les funcions establides en l'article 75 de la Llei de Govern Valencià.
  
TÍTOL VIII
  
Conselleria d'Agricultura, Pesca i Alimentació
  
Article 48. Del conseller
  
El conseller d'Agricultura, Pesca i Alimentació és l'autoritat jeràrquica superior del departament.
  
Article 49. Dels òrgans superiors i del nivell directiu
  
Sota l'autoritat del conseller, la Conselleria d'Agricultura, Pesca i Alimentació està integrada pels òrgans superiors i centres directius següents:
  
- Secretaria Autonòmica d'Agricultura i Relacions Agràries amb la Unió Europea.
  
- Sotssecretaria.
  
- Direcció General d'Investigació i Innovació Agrària i Ramaderia.
  
- Direcció General de Modernització d'Estructures Agràries i Desenvolupament Rural.
  
- Direcció General de Producció i Comercialització Agrària.
  
- Direcció General de Pesca.
  
Article 50. De la Secretaria Autonòmica d'Agricultura i Relacions Agràries amb la Unió Europea
  
La Secretaria Autonòmica d'Agricultura i Relacions Agràries amb la Unió Europea exercirà les funcions que li atribuïx l'article 74 de la Llei de Govern Valencià en matèria d'innovació, modernització, producció i comercialització agràries, ramaderia, pesca, qualitat agroalimentària i relacions amb la Unió Europea.
  
Article 51. Del nivell directiu de la Secretaria Autonòmica d'Agricultura i Relacions Agràries amb la Unió Europea
  
La Secretaria Autonòmica d'Agricultura i Relacions Agràries amb la Unió Europea es compon dels òrgans següents:
  
- Direcció General d'Investigació i Innovació Agrària i Ramaderia. Exercirà les funcions en matèria d'investigació, capacitació, transferència de tecnologia, defensa fitosanitària, certificat vegetal, anàlisis agroalimentàries; ordenació, desenvolupament i millora de produccions i mercats ramaders i sanitat animal.
  
- Direcció General de Modernització d'Estructures Agràries i Desenvolupament Rural. Exercirà les funcions en matèria de política d'estructures i infraestructures agràries, millora en la utilització dels recursos naturals i desenvolupament rural.
  
- Direcció General de Producció i Comercialització Agrària. Exercirà les funcions en matèria d'ordenació, desenvolupament i millora de produccions i mercats agrícoles, indústria i cooperativisme agrari.
  
- Direcció General de Pesca. Exercirà les funcions en matèria de pesca marítima, relacions amb les confraries de pescadors; formació i capacitació professional marítimopesquera.
  
Article 52. De la Sotssecretaria
  
Sota la dependència directa del conseller d'Agricultura, Pesca i Alimentació, la Sotssecretaria assumix les funcions establides en l'article 75 de la Llei de Govern Valencià.
  
TÍTOL IX
  
Conselleria de Territori i Habitatge
  
Article 53. Del conseller
  
El conseller de Territori i Habitatge és l'autoritat jeràrquica superior del departament.
  
Article 54. Dels òrgans superiors i del nivell directiu
  
Sota l'autoritat del conseller, la Conselleria de Territori i Habitatge està integrada pels òrgans superiors i centres directius següents:
  
- Secretaria Autonòmica de Territori i Medi Ambient.
  
- Sotssecretaria.
  
- Direcció General de Planificació i Ordenació Territorial.
  
- Direcció General d'Habitatge i Projectes Urbans.
  
- Direcció General de Gestió del Medi Natural.
  
- Direcció General de Qualitat Ambiental.
  
Article 55. De la Secretaria Autonòmica de Territori i Medi Ambient
  
La Secretaria Autonòmica de Territori i Medi Ambient exercirà les funcions que li atribuïx l'article 74 de la Llei de Govern Valencià en matèria d'ordenació del territori, política mediambiental i habitatge
  
Article 56. Del nivell directiu de la Secretaria Autonòmica de Territori i Medi Ambient
  
La Secretaria Autonòmica de Territori i Medi Ambient es compon dels òrgans següents:
  
- Direcció General de Planificació i Ordenació Territorial. Exercirà les funcions en matèria de planificació urbanística, plans territorials, desenvolupament sostenible i parcs naturals.
  
- Direcció General d'Habitatge i Projectes Urbans. Exercirà les funcions en matèria de tot allò referit a plans d'habitatge, rehabilitació, accions concertades relatives a habitatge i règim jurídic.
  
- Direcció General de Gestió del Medi Natural. Exercirà les funcions en matèria de tot allò referit a polítiques de prevenció d'incendis, gestió forestal, avaluació mediambiental, caça i pesca.
  
- Direcció General de Qualitat Ambiental. Exercirà les funcions en matèria de gestió de residus, contaminació acústica, educació ambiental, responsabilitat corporativa i qualitat de les aigües.
  
Article 57. De la Sotssecretaria
  
Sota la dependència directa del conseller de Territori i Habitatge, la Sotssecretaria assumix les funcions establides en l'article 75 de la Llei de Govern Valencià.
  
TÍTOL X
  
Conselleria de Benestar Social
  
Article 58. Del conseller
  
El conseller de Benestar Social és l'autoritat jeràrquica superior del departament.
  
Article 59. Dels òrgans superiors i del nivell directiu
  
Sota l'autoritat del conseller, la Conselleria de Benestar Social està integrada pels òrgans superiors i centres directius següents:
  
- Secretaria Autonòmica de Prestacions Sociosanitàries.
  
- Sotssecretaria.
  
- Direcció General d'Immigració.
  
- Direcció General de Servicis Socials.
  
- Direcció General d'Integració Social de Discapacitats.
  
- Direcció General de Família, Menor i Adopcions.
  
- Direcció General de la Dona.
  
Article 60. De la Secretaria Autonòmica de Prestacions Sociosanitàries
  
La Secretaria Autonòmica de Prestacions Sociosanitàries exercirà les funcions que li atribuïx l'article 74 de la Llei de Govern Valencià en matèria de direcció i execució de la política social; coordinar l'acció de les distintes conselleries en esta matèria i prestació dels servicis necessaris.
  
Article 61. Del nivell directiu de la Secretaria Autonòmica de Prestacions Sociosanitàries
  
La Secretaria Autonòmica de Prestacions Sociosanitàries es compon dels òrgans següents:
  
- Direcció General d'Immigració. Exercirà les funcions en matèria d'integració de la immigració en àmbits educatiu, laboral, sanitari i d'habitatge.
  
- Direcció General de Servicis Socials. Exercirà les funcions de proposta i execució de les polítiques generals de servicis socials.
  
- Direcció General d'Integració Social de Discapacitats. Exercirà les funcions en matèria de política integral de rehabilitació i tractament de les persones afectades per discapacitats físiques, psíquiques i sensorials; la seua integració en el món laboral i l'eliminació de barreres físiques i de comunicació.
  
- Direcció General de Família, Menor i Adopcions. Exercirà les funcions en matèria de política integral en benefici de la família i el menor, així com facilitar l'adopció.
  
- Direcció General de la Dona. Exercirà les funcions de garantir i fer efectiu el principi d'igualtat de l'home i la dona en tots els àmbits.
  
Article 62. De la Sotssecretaria
  
Sota la dependència directa del conseller de Benestar Social, la Sotssecretaria assumix les funcions establides en l'article 75 de la Llei de Govern Valencià.
  
DISPOSICIÓ TRANSITÒRIA
  
Fins a l'aprovació dels reglaments orgànics i funcionals de les distintes conselleries, romandran vigents els actuals reglaments orgànics i funcionals en el que no s'oposen al que disposa el present decret.
  
DISPOSICIONS FINALS
  
Primera
  
El Consell de la Generalitat, en el termini de quinze dies, aprovarà els reglaments orgànics i funcionals de les distintes conselleries.
  
Segona
  
El present decret vigirà el dia de la publicació en el Diari Oficial de la Generalitat Valenciana.
  
València, 27 de juny de 2003.
  
El president de la Generalitat,


Còpia Permalink ELI